צ'ארלס לם

צ'ארלס לם
צ'ארלס לם (באנגלית: Charles Lamb; 10 בפברואר 1775 - 27 בדצמבר 1834) היה משורר ומסאי אנגלי, שידוע בעיקר בעיבוד סיפורי שייקספיר לילדים, אשר כתב בשיתוף עם אחותו, מארי לם, ובספר המסות: Essays of Elia .

לם היה במרכזו של המעגל הספרותי של יוצרים ידועים כסמואל טיילור קולרידג', ויליאם וורדסוורת', ויליאם הזליט ואחרים. הביוגרף הראשי שלו כינה אותו: "הדמות האהודה ביותר בספרות האנגלית".<ref>Lucas, Edward Verrall; Lamb, John (1905). The life of Charles Lamb. London: G.P. Putnam's Sons. p. xvii. OCLC 361094</ref>

== קורות חיים ==
דיוקן של צ'ארלס לאמב מאת [[ויליאם הזליט, 1804]]
צ'ארלס לם נולד בלונדון לאליזבת פילד וג'ון לם. הוא היה הצעיר מבין שלושת הילדים ששרדו מתוך שבעה<ref></ref>; ג'ון ג'וניר היה גדול ממנו ב-12 שנים, ומרי ב-10 שנים. אביו שימש כעורך דין באזור המשפטי של לונדון, דבר שאפשר לבנו לבלות שם את נעוריו. דמותו של אביו מעוצבת באחת המסות של לם. הוא למד ב-Christ Hospital – שם הוא הכיר את קולרידג', עמו שמר על קשרים קרובים מאוד במהלך חייו.<ref>The Best Letters of Charles Lamb, Introduction</ref>

בשנת 1790 החל לעבוד כפקיד, ובשנים 1792–1825 עבד ב"חברת הודו המזרחית".

לם ואחותו כאחד סבלו מהפרעות נפשיות. במכתב ששלח בשנת 1795 לחברו קולרידג', הוא מספר לו על אשפוזו לתקופה קצרה בבית חולים פסיכיאטרי.<ref>Works of Charles Lamb and Mary Lamb. Letter 1, 1976.</ref> מחלתה של מארי הייתה דרסטית יותר, ובאחד מהתקפיה הפסיכוטיים היא הרגה את אמה, וצ'ארלס הוא זה שנאלץ להוציא את סכין המטבח מידה. הוא אשפז אותה במוסד פרטי באיזלינגטון וקיבל אחריות על הטיפול בה עד יום מותו, גם כשחזרה מחלתה.<ref>ראו מכתבו לקולרידג' As quoted in Works of Charles and Mary Lamb. Letters (1905).</ref> תודות לו היא שוחררה מהמוסד ושניהם היו פעילים מאוד מבחינה חברתית בחוגים הספרותיים של לונדון. הם התגוררו באותו הבית וסלון ביתם הפך למעין מועדון חברתי של היוצרים הגדולים בספרות ובתיאטרון.

צ'ארלס לם נפטר בשנת 1834 מזיהום של חיידק סטרפטוקוקס בפניו כשהיה בן 59. מארי לם נפטרה כתריסר שנים אחריו.

== יצירתו ==
"מסיפורי שייקספיר" מהד' חמישית. רק החל מהמהדורה השביעית החל להופיע גם שמה של מארי לם בשער

בשנת 1798 פרסם לם בשיתוף עם צ'ארלס לויד קובץ שירים בשם Blank Verse (חרוזים לבנים), ממנו זכור במיוחד The Old Familiar Faces (הפנים המוכרות משכבר). באותה שנה פרסם גם את יצירתו A Tale of Rosamund Gray, שמבוססת על חייו האישיים<ref name=":0">צ'ארלס לם, האנציקלופדיה העברית, כר' 21</ref>.

בראשית המאה ה-19 החל לם לעבוד בשיתוף פעולה עם אחותו, וב-1809 פרסמו צ'ארלס ומארי לם את Tales From Shakespear ("מסיפורי שייקספיר") שהודפס פעמים רבות מספור ויצא במהדורות שונות.<ref>"מסיפורי שייקספיר" תורגם לראשונה לעברית על ידי אהרון אמיר ויצא במהדורות שונות כספר שכולל את כלל המחזות וכן גם במהדורות של מחזות בודדים. </ref> הספר כולל תקצירים בפרוזה אמנותית של כמה מהמחזות הידועים והאהובים ביותר של המחזאי ויליאם שייקספיר. הספר היה מיועד לכאורה לילדים אך נקרא גם על ידי מבוגרים. העבודה נחלקה בין האח ואחותו, כשצ'ארלס היה אחראי על מדור הטרגדיות, ואילו מארי, על הקומדיות.

לאחר מכן פרסם ספר ביקורות על מחזאים מתקופתו של שייקספיר, ובכך הוא תרם, לדעתו, לפרסום המחזות<ref name=":0" />.

בשנת 1820 החל לפרסם מאמרים בכתב העת החדש London Magazine (מגזין לונדון) תחת השם Elia, ובכך מצא את ייעודו. הוא שילב בהם עובדות אוטוביוגרפיות עם סיפורים בדיוניים וכתב בצורה קריקטורית על הזרויות באנשים השונים. בשנת 1823 הוציא את ספרו: Essays of Elia, (חיבורים של אליה) ובשנת 1833 הוציא את החלק השני: The Last Essays of Elia (החיבורים האחרונים של אליה).

סגנונו של לם במאמרים אישי ומיוחד. החיבורים והמכתבים של לם מעלים לעיתים זכרונות ומכרים ישנים בהומור ולפעמים גם בפאתוס. הקלילות החיצונית כביכול שלהם טומנת בחובה את הביטוי לתנועה הרומנטית, לא פחות ממה שעשו זאת קולרידג' ווורדסוורת' בשיריהם. עיסוקו בעיר ובפרבריה מטרימים מבחינת הנושא את ספריו של צ'ארלס דיקנס.<ref>[https://www.britannica.com/biography/Charles-Lamb Charles Lamb], Encyclopedia Britannica</ref>

"מכתביו של לם אל גדולי הרוח של תקופתו הם מיצירות המופת של הספרות האנגלית בתחום זה"<ref name=":0" />.

=== מבחר מיצירותיו ===
<div class="mw-content-ltr">
* Blank Verse, poems, 1798
* A Tale of Rosamund Gray, and Old Blind Margaret, 1798
* John Woodvil, verse drama, 1802
* Tales from Shakespeare, 1807
* The Adventures of Ulysses, 1808
* Specimens of English Dramatic Poets who Lived About the Time of Shakespeare, 1808
* On the Tragedies of Shakespeare, 1811
* Witches and Other Night Fears, 1821
* The Pawnbroker's Daughter, 1825
* Eliana, 1867
* Essays of Elia, 1823
* The Last Essays of Elia, 1833
</div>

==== תורגמו לעברית ====
* צ'ארלס ומארי למב, מסיפורי שקספיר בתרגום אהרון אמיר במהדורות שונות
* מסיפורי שקספיר, בתרגומה של אילה רהב
* מסיפורי שקספיר, בתרגומו של אהרון בר
* יצירות בודדות (כמו "כטוב בעיניכם", "קומדיה של טעויות", "חלום ליל קיץ" ואחרים), מתוך הספר "מסיפורי שקספיר" בתרגומם של אהרון אמיר, אילה רהב ואהרון בר

== קישורים חיצוניים ==

* 
*[https://simania.co.il/authorDetails.php?itemId=18155 צ'ארלס למב] - סימניה
*[https://www.gutenberg.org/ebooks/authors/search/?query=Lamb,+Charles Works by Charles Lamb at Project Gutenberg]
*[https://www.angelfire.com/nv/mf/elia1/index.html Essays of Elia]
* 
* 
* 

==הערות שוליים==

קטגוריה:משוררים אנגלים
קטגוריה:סופרים אנגלים
קטגוריה:מסאים אנגלים
קטגוריה:בריטים שנולדו ב-1775
קטגוריה:בריטים שנפטרו ב-1834
קטגוריה:מונצחים בשלט כחול של ארגון המורשת האנגלית